ده‌ستگرتنی فوئاد مه‌عسووم به‌ كورسییه‌كه‌یه‌وه‌ له‌سه‌ر حسێبی كورد و كوردستان و هه‌ڵپه‌هه‌ڵپی بۆ ئیمتیازاتی شه‌خسی، گه‌یشتووه‌ته‌ ئه‌و ڕاده‌یه‌ی زه‌ینیشی له‌كزی داوه‌. ئاخر هه‌ر له‌و دوو هه‌فته‌یه‌دا دوو لێدوانی داوه‌ كه‌ ڕێك دژی یه‌كترن. كاتێك فراكسیۆنه‌ كوردستانییه‌كانی به‌غدا، سه‌باره‌ت به‌ تێپه‌ڕاندنی یاسای بوودجه‌ی گشتی عێراق، داوای هه‌ڵوێستیان لێكرد، به‌ حزووری هه‌ر هه‌موویان گوتی: هه‌ڵوێستی من و مانه‌وه‌ و نه‌مانه‌وه‌م لێره‌، په‌یوه‌ندیی به‌ بڕیاری سه‌ركردایه‌تی سیاسی كوردستانه‌وه‌یه‌. كه‌چی كه‌ دێته‌ سه‌ر یه‌ك له‌ بڕیاره‌ هه‌ر مێژووییه‌كانی ئه‌و سه‌ركردایه‌تییه‌ كه‌ ڕیفراندۆمه‌، دژی ئه‌و بڕیاره‌ و سه‌ركردایه‌تی كوردستان و ئیراده‌ی گشتیی خه‌ڵكی كوردستان قسان ده‌كات.